LidanRubinov/Halacha-QA huggingface dataset:
שאלה: ירידה ברמת כשרות: האם בית עסק שעבד שנים ברמת כשרות גבוהה (מהדרין)והוא מקובע בתודעת הציבור ככזה יכול "לרדת" ברמת הכשרות ולהפוך לכשרות רגילה?
תשובה: אי אפשר לומר שאסור לעשות כך. אם אתה מכיר אנשים שלא שמים לב לשינוי אז ראוי ונכון ליידע אותם. אפשר גם לתלות פתק בבתי כנסת באזור של החנות. ואפילו לבקש מהרבנות המקומית להודיע על כך במכתב לציבור.
שאלה: צניעות: קוקה קולה מיצרת בקבוקי משקה שהתווית נושאת שמות פרטיים חלקן שמות של גברים וחלקן שמות של נשים.שאלתי היא האם צריכים להפריד בין הבקבוקים בעת אחסנתם בארון או במקרר.נשים מאחור וגברים מלפנים
תשובה: אהבתי את הבדיחה. יהי רצון מלפני אבינו שבשמים, כאילו עשיתי "לייק".
שאלה: 2 שאלות: 1.לפי מה שהבנתי יש חוק שאומר שאסור להחזיק דברים בזמן התפילה מתוך החשש שהמתפלל יתרכז בלהחזיק את זה במקום התפילה, אז האם גם את הספר תפילה אסור להחזיק או שאותו מותר? 2.האם מותר לקרוא לאחים גדולים בשמם הפרטי או שאסור? (שהרי חובת כיבוד חלה גם על האחים הגדולים ולא רק על ההורים)
תשובה: לך. 1. מותר להחזיק סידור תפילה ביד בזמן תפילת עמידה 2. מותר לקרוא לאחים גדולים בשמם הפרטי. הכבוד שצריך לנהוג בהם, אינו בדיוק ברמה של ההורים.
שאלה: שבת צוות: לכבוד הרב. אני אשתדל לתת מספיק רקע על הסניף ועל השבת כדי שהתשובה תהייה כמה שיותר אקטואלית. לפני שנכנסתי להדריך בבני עקיבא קיבלתי על עצמי להיזהר כמה שאפשר מהבעיות שיכולות להתעורר בתנועה מורכבת כזו. הסניף הוא חצי נפרד. אין לי מד שית ברוך ה ואני משתדל לפעול כמה שיותר מתוך כוונה לשם שמיים ולא שם הכבוד ואני באמת משתדל לשקול כל צעד שאני עושה בסניף בפינצטה בגלל המציאות המורכבת שבני עקיבא מייצרת. הסניף הוא סניף מאוד מורכב והשליחות שם מאוד גדולה וברוך ה התוצאות בשטח התחלנו מחמישה חניכים ועכשיו אנחנו 15 רק שלי וגם יש להם בית מדרש שבועי. ועדיין לא לכל אירוע של חבריא ב אני מגיע מחשש לתוכן שלו ופתאום עלה הנושא של שבת צוות שתהייה מעורבת ונפרדת. יש שיחות נפרדות לבנים ולבנות כל השבת ויש שיחות מעורבות ויש ארוחות צוות בשתי שולחנות נפרדים לבנים ולבנות. ועדיין יש מדריכים ומדריכות שאמרו שזו הזדמנות מצוינת להכיר את הבנים קצת יותר טוב ולדבר וכול תירוץ אחד ששמעתי בקשר ללמה כן צריך ללכת היא כי השבת לצורך וזה אמור לתת לנו כלים בהדרכה ולבנות גיבוש בצוות. שתי שאלות מתעוררות. כמה חשוב גיבוש בצוות והאם זה לא יצא שכרו בהפסדו? והאם יש חשש להיגרר אחרי קלות ראש שיכולה להתעורר בין הבנים לבנות? וכמה באמת נזק יכול להיגרם אם לא אלך לשבת ( גם מצד פורש מהציבור, גם מחשש של לעורר מחלוקת מיותרת ביני לבין מדריכים אחרים וגם מחשש של חילול ה כי כמו שתורה מצווה אותנו להתרחק מנשים אנו מצויים להשכין בעם ישראל ואני מפחד לא להיסחף יותר מדי בהפרדה עד כדי כך שאני אפגע ברגשות של אנשים אחרים ואז זה גם יצא שכרו בהפסדו) וסליחה על האורך, זה באמת חשוב לי.
תשובה: ב"ה, שאלה מורכבת, אשמח ליעץ לך בפלפון 052-7710491 דני ארגמן
שאלה: צניעות והלכות שבת: הרב. יש כמה נושאים שמעניינים אותי ושנוגעים מאוד לגביי, אשמח אם הרב יענה לי עליהן, הראשונה היא - החצאית. עד איפה היא צריכה להגיע במינימום? קשה לי כשהיא ארוכה, שתיים- להתאפר בשבת. האם מותר לשים צלליות וסומק? והאם מותר למרוח נוזל שקוף על השפתיים בשבת? אשמח לתשובה, ו טליה
תשובה: א.לכתחילה עד הקרסול כדעת כל הראשונים ורוב האחרונים, ויש מקלים עד מתחת לברך (גם כשיושבים) כדעת המשנ"ב ב.מותר לשים איפור שאינו נדבק לפנים כגון פודרה, אסור לשים איפור הנדבק. כל מוצר לגופו. נוזל על השפתיים- אם אינו משחה, ואינו לרפואה, מותר.
שאלה: שעות תפילה: היתי רוצה לדעת מתי אפשר להתפלל שחרית,מנחה וערבית כאילו מאיזה שעה עד איזה איזה אפשר להגיד כל תפילה מראש,
תשובה: ב"ה, שחרית מהנץ החמה עד שליש היום. מנחה מחצי שעה אחרי חצות עד שקיעה, ערבית מצאת הכוכבים. ראה באתר ישיבת בית אל את הזמנים המדויקים: עליך לציין את מקום מגוריך וכך תקבל את השעות המתאימות לך. דני ארגמן
שאלה: ודע מה שתשיב לאפיקורוס: במשנת אבות נכתב לנו "ודע מה שתשיב לאפיקורוס". ראיתי תשובה יפה שכתבת לבחור אחד ששאל את שאלת האבן המפורסמת, ובה בהחלט השבת לשאלתו. כאשר שאל אותי את זה אדם לא מאמין עניתי לו כפי שכתבת. אני מקווה שזה שינה אצלו משהו, אבל זה בהחלט השתיק אותו לכמה דקות להרהוריו. בדרך כלל טענתם של אנשים כמותו היא כי "דתיים לא משיבים כי זה לא הגיוני בכלל, והם מעדיפים לא להתעסק בדברים שיפגעו באמונתם. אין להם באמת תשובה כי האמונה שגויה" וחס ו דברים כאלה. כאשר יוצא לי להתקל באנשים ששואלים שאלות כפירה מה יש לי לעשות? האם יש לנסות להשיב להם? כמה פעמים סתמתי את שאלתם במשהו נסח "התורה קדושה וזה מה שיש, אתה לא תבין את זה" אבל נדמה לי שזה רק מחזק את הכפירה אצלם. מצד שני, יש לי חשש כי איפשהו הדבר גורם להתערערות באמונה גם אצלי, למרות שכשעולות לי מחשבות כאלה אני פשוט דוחה אותם בלי מענה. יש לי תמיד פחד כי קרובים שלי עשויים ליפול בשל אותם מכשולים, וכך לטעות וללכת בדרך ה"פשוטה", ללא עול מלכות שמים, באמונה כי בעצם דרך ה הטהורה היא השגויה. חשוב לי לדעת- האם יש ספר בו יש תשובות לאותן שאלות מפורסמות של אפיקורסים שיוכל לעזור ב"דע מה שתשיב לאפיקורוס"? נדמה לי כי לסתום שאלות בלא תשובה רק מחזק את האפיקורסיות. ב מראש!
תשובה: איני יודע לענות לך על השאלה מה צריך לעשות כלפי אנשים כופרים, כי הדבר תלוי בין בשאלה מי אתה, ובין בשאלה מי הם. אני יכול להגיד לך מה אני עושה. אני מציע להם בראש ובראשונה להיות מוזמן לתוך תפיסת עולמי. אני מזמין אותם לסיור. מראש אני אומר להם כי בסיור הזה אני לא מתכוון לשכנע אותם. אני לא עורך דין של הקב"ה. בסיור הזה אציג להם כיצד אני מתמודד עם השאלות שהם מעלים. לא זו בלבד, אלא שאני מודיע מראש שאשמח כמובן גם להיות מוזמן לסיור שלהם בעולמם הפנימי שלהם, והם יציירו בפניי כיצד הם חיים. מניסיוני למדתי שכך מתחיל הריקוד המוצלח בין אנשי אמונה לאנשי הכפירה. הרבה טוב יוצא מזה. ואם הם נענים   אני לא מחפש את התשובות בספר מסוים, אלא מספר להם כיצד באמת אני חי. בלי מניפולציות. בלי להעמיד פנים. האם דרך זו נראית לך?
שאלה: לישון על מיטה שמישהוא נפטר: קבלנו מתנה מיטה. על המיטה הזאת נפטר סבא של אישתי. האם מותר לנו לישון על המיטה הזאת? האם מותר לילדים שלנו לישון עליה? האם מותר לאורחים שלנו לישון על המיטה הזאת? מראש, מרק.
תשובה: מותר לישון על מיטה שאדם נפטר בה. רק בנעליים של המת אסור להשתמש, אך בשאר הדברים - מותר. (גשר החיים חלק א  עמוד צב  והלאה, ושם הביא את ספר חסידים שאסור להשתמש בנעלי המת).
שאלה: ברכת המזון לחולה צליאק: חולה צליאק שלא יכול לאכול שיעור לחם לכדי ברכת המזון- האם לא מברך לעולם ברכת המזון? שמעתי משהו לגבי אכילה ושתייה- אם אוכל ושותה מה הדין לברך? ב מראש!
תשובה: לך 1. מי שאינו אוכל לחם (או מזונות בשיעור קביעות סעודה) אינו מברך ברכת המזון. 2. כאשר הוא אוכל ושותה הוא מברך ברכה ראשונה ואחרונה כמו כל אחד אחר לפי המאכל והכמות אותם הוא אוכל. דוד לוי אם השאלה מעשית לגביך - תתקשר אלי 098987548 אם השאלה מסקרנות - עדיף לעסוק בדברים אחרים מאשר להסתכל לצלחתו של האחר מה הוא אוכל וכד
שאלה: זמני תפילות: 1.כמה תפילות בן חייב להתפלל ביום ואילו? 2.מאיזו שעה מותר להתפלל שחרית? 3.מאיזו שעה מותר להתפלל ערבית?
תשובה: אענה בקצרה, ובאופן כללי: גברים חייבים ב 3 תפילות ביום חול רגיל. תפילת שחרית בבוקר ( וזמנה הכי מוקדם כ- 50 דקות לפני נץ החמה, זה בערך בשעה 5 לפנות בוקר). מותר להתפלל שחרית עד שעה ערך בבוקר לערך, ויש אומרים עד חצות היום (12 וחצי בערך). תפילת מנחה- זמנה מחצי שעה בערך אחרי חצות היום עד השקיעה (כיום שקיעת השמש היא בערך בשבע וארבעים) תפילת ערבית זמנה בצאת הכוכבים (סערך ב-8 בערב כיום) עד עלות השחר. לכתחילה מתפללין אותה עד חצות הלילה (12 וחצי). חלק מהפוסקים אומרים שאפשר להתפלל ערבית כבר משעה ורבע לפני צאת הכוכבים (בערך ב- 6 וחצי כבר אפשר), ואם צריך יכול לסמוך אדם על דבריהם, בתנאי שאת קריאת שמע שהיא מן התורה- יקרא בזמנה אחרי צאת הכוכבים. ממליץ לך ללמוד את הספר "פניני הלכה" - הלכות תפילה, של הרב אליעזר מלמד ברכה והצלחה.
שאלה: קנייה בחנויות מחללות שבת: כבוד הרב האם יש עניין להימנע מקניית מוצרים בחנות הפתוחה בשבת ובמקביל לקנות בחנות אחרת השייכת לאותה רשת אך אינה פתוחה בשבת?
תשובה: ראוי להשתדל
שאלה: קבלת מתנה מעני: עני שמדי פעם יוצא לי לתרום לו התעקש להעניק לי במתנה חפיסת שוקולד. האם היה מותר לי לקחת? האם מותר לי להינות ממנה או שהכי טוב להעביר אותה לעני אחר?
תשובה: ב"ה, מותר לך לקחת ממנו, כך הוא רוצה להביע את תודתו, זה מסיר ממנו מעט מהבושה. וזה גם צורך שלו, אז לקבל ולאכול במקרה הזה זה חסד נוסף. דני ארגמן
שאלה: עין הרע: כבוד הרב, שמי ד, בת 23 מנתניה. אני ובן זוגי,ר, במערכת יחסים כ-8 חודשים ואנחנו כבר בתכנונים של חתונה. יש בנינו המון אהבה, אני יודעת שהוא האהבה של חיי, בעלי ואב ילדי לעתיד. שנינו, גם אני וגם הוא עברנו ילדות וחיים שהם אינם קלים ואנחנו שמים לב שהעבר בכללתו, הצורה שבה גדלנו משפיע מאוד על מע היחסים שלנו, הכוונה היא שאנחנו לא מסוגלים לסמוך על אנשים, קשה לנו להתקדם הלאה ולהתפתח, אנחנו מרגישים כאילו משהו עוצר אותנו. ממש כמו איזשהם "אנרגיות רעות" שבאות לכיוונינו. לפעמים אנשים מסתכלים עליי או עליו, סתם אנשים מהרחוב או אפילו אנשים שאני לא מכירה וזה ממש עושה צמרמורות בכל הגוף מרוב האנרגיות השליליות שהם מקרינים. שנינו פוחדים שיש עלינו עין הרע ואנחנו רוצים לדעת מה אפשר לעשות נגד עין הרע? מה אפשר לעשות בשביל שישתנה המזל לצד הטוב ולא לצד הרע. לאחרונה גם ההורים שלי עשו כבר פעמיים תאונה עם הרכב, נכנסו בהם פעמיים, יש מתח בבית באופן כללי שבא מכל הכיוונים ואנרגיות מאוד מאוד לא טובות. מה ניתן לעשות?
תשובה: ב"ה, אין דבר כזה אנרגיות שליליות, אני לא יודע כד כמה אנשים מסתכלים עליכם, בדרך כלל זה ענין סוביקטיבי, אדם חושב שהרבה אנשים מסתכלים עליו אבל באמת רוב האנשים טרודים בעניניהם ולא כל כך פנויים להסתכל ולהתבונן על אנשים אחרים, על כל פנים, סביר להניח שלא מסתכלים עליכם יותר מאחרים, אלא שאתם רגישים יותר. אם אדם מרגיש מצוקה, לא צריך לחפש מי שיוציא לו כל מיני אנרגיות אלא לעשות תשובה ולהתפלל. דני ארגמן
שאלה: לשון הרע: שמעתי מישהו שמקטרג על איזה רב ומדבר כליו לשון הרע שהוא רוצה להתפרסם ועוד כל מיני ברצוני לדעת מה קורה למי שמדבר ככה על רבנים כי ראיתי הרבה מקרים כאלה שפשוט מלכלכים עליהם בלי לחשוש.
תשובה: ב"ה, אסור לדבר לשון הרע, אם אתה לא מסכים עם משהו - דבר ענינית, על מה שאתה מתנגד ולא לגלוש להאשמות אשיות שלא תמיד נכונות, וגם אם נכונות לא תמיד מותרות. אם אכן יש כאן לשון הרע - זו עברה חמורה ונענשים על כך בעולם הזה ועולם הבא. דני ארגמן
שאלה: מכירת רכב: מכרתי רכב ישן בסך 9000 שקלים. יום לאחר המכירה התקשר הקונה וטען שיש נזק במנוע, ועלות הטיפול היא 3500 שקלים. אני מוכן לשלם את כל הנזק, אך הקונה מעוניין לבטל את העסקה (יגרום לי לנזק מכיוון שהרכב החליף שתי בעלויות בזמן קצר). אין כאן בעיה משפטית מבחינתי (העסקה הושלמה), אך אשמח לשמוע דעת תורה.
תשובה: כיוון שלא שמעתי את נימוקיו שלו, איני פוסק כאן פסק דין אלא תשובה הלכתית למקרה כפי שהוצג בפני: אם הנזק במנוע אכן היה כאשר אתה מכרת את הרכב - הוא אכן רשאי לבטל את המקח. אם הנזק נגרם לאחר מכן - אתה צודק שמבחינה משפטית לא מוטלת עליך כל חובה. אם לא יודעים - נראה לפסוק כמוך, והמוציא מחבירו עליו הראיה.
שאלה: אחות ולא פחות: אמאלה! לפני כמה ימים,אחותי סיפרה לי משהו שאני פשוט לא יכולה כבר לשמור בבטן פשוט לא. אני חושבת שאני יתפוצץ. אחותי קודם כל בת 17 וחצי,מדריכת שבט נאמן בסניף ונחשבת כעיקרון מאוד "דוסה"-הולכת רק עם שלושתרבע,רק לים נפרד,חצאיות ארוכות.ואז היא סיפרה לי שלפני שנה היא התנשקה. זה פשוט הרס לי את כל המאזן,כל מה שבניתי עליה. אני יודעת שטעויות אנשים עושים בחיים ואסור לשפוט אנשים אבל זה באמת רובץ עליי ואני לא יודעת איך להיפטר מזה.מה לעשות כדי לא לחשוב על זה? זה באמת כלכך מפריעה לי שתמיד תפסתי אותה כאחותי הגדולה הצדיקה התמימה ואני כביכול הייתי ה"פושעת" מבינינו ואני לא עשיתי דברים כאלה.אני באמת חייבת עזרה כמה שיותר מהר! וניסיתי לדבר אתה על זה והיא מתחילה לצעוק ולהתעצבן רק שאני מזכירה את זה. אז לדבר אתה זה לא הדרך,ולדבר עם חברות שלי פי כמה זה לא הדרך כי היא סומכת עליי ואני לא יכולה לאכזב אותה ככה אבל את האמת שהיא אכזבה אותי,לא יודעת אם היא איכזה אבל פשוט הייתי בשוק שהיא אמרה לי את זה, פשוט עמדתי שעות עם פה פתוח ולא יכולתי להכיל את זה.זה נשמע סתם הגזמה ממשהו קטן אבל אצלנו בחברה בסניף וכו במשפחה זה משהו ענק!!ממש לעוזרים,וכל הכבוד על העבודה שלכם באתר הזה! מדהים! אודה אם תחזרו אליי מהר אני מיואשת
תשובה: לאחות שקצת מאוכזבת. זה ממש לא נשמע סתם הגזמה ממשהו קטן. זה ברור שאם חשבת על מישהו משהו מסוים ופתאום מתגלה לך פרט שהוא קצת שונה, ולא מתיישב לך עם כל הסיפור זה יכול לגרום לך להיות בשוק. את כותבת שאצלכם זה נחשב משהו ממש ענק. ובאמת זה משהו ממש ענק. מרוב שכל מגע, וקל וחומר נשיקה, הוא כל כך ענק ומשמעותי, אנחנו שומרים עליו טוב טוב לגבר אשת חיינו. כי אם נחדד ונבין את הביטוי  שמירת נגיעה  - זה לא להישמר פן ניגע, נישמר מהנגיעה. להפך, זה לשמור על הנגיעה. יפה כתבת, כולנו עושים טעויות בחיים. החכם מכל אדם כבר לימד אותנו ששבע ייפול צדיק וקם. מובן לגמרי שהיא לא רוצה לדבר על זה, יכול מאוד להיות שמבחינתה היא לא רוצה לחפור בזה. מה שאולי כדאי לך להבין מכל הסיפור הזה, זה כמה זה קשה, וכמה מהר אנחנו יכולים ליפול. ואיך כל כך חשוב לשמור על הגדרות והסייגים שח קבעו לנו, כדי לעזור לנו לא להגיע למקומות שאנחנו לא רוצים להגיע אליהם. את צריכה להבין שזה ממש לא הופך את אחותך לפחות צדיקה. או הופך אותך לחייבת לעשות את זה גם כן כי את ה פושעת. והלימוד הכי גדול שיכול להיות לך מזה, זה למוד איך אנחנו צריכים לשמור כל הגבולות הנכונים. ללמוד על כוחה של התשובה. ושכשהתשובה היא אמיתית היא אכן מוחקת את העבר. אנחנו רק נניח את זה פה: שתזכי לגדול ולהתחזק מכל הסיפור הזה. מוזמנת לחזור אלינו עם עניין ושאלה. כל הטוב,
שאלה: מרגישה צורך לחפש ריגושים.: אני כל הזמן מרגישה צורך לחפש ריגושים. מצד אחד אני לא באמת יודעת מה הרצון הפנימי הזה רוצה, ומצד שני אני מרגישה שזה ממש ממש חסר לי! אשמח לעצה או כל דבר והסבר. :-)
תשובה: לך רננה היקרה מה שלומך?? אחחח. רצון לחפש ריגושים. מי לא מתמודד עם הרצון הזה??! העצמה משתנה מאחד לאחד, אך לכולנו הצורך לשבור לפעמים שגרה, לעשות משהו מטלטל ומרגש,  לנקות ראש  קוראים לזה. הרצון להתאוורר ולהתרענן הוא ר גמור, מעצם בריאת העולם קבע הקב"ה שיהיה יום מובנה במהלך השבוע שכל מטרתו היא עצירת השגרה ושטף החיים, יום שנועד כולו לחוויה פנימית והתחדשות, זוהי שבת כמובן. השאלה שלך מתחילה להיות רלוונטית כאשר הרצון להתאווררות והתחדשות הופך להיות צורך תדיר. כאשר אנו  מוכרחים  לעשות דבר מה מיוחד, כאשר  איננו יכולים  ללא שבירת שגרה. כאשר יש בכך צורך ולא רצון פשוט, ואנו ממש חשים שאיננו יכולים בלי. או אז כדאי לעצור רגע ולהתבונן. בואי נלך רגע צעד אחד אחורה, מה קורה באותם הזמנים של  הריגוש? החוויה והריגוש הבא בעקבותיו בעצם מסייעים לנו לחוות את ההווה, להתנתק מבל המחשבות על מה היה ומה יהיה, ופשוט להיות נוכחים ב-  כאן ועכשיו. תחשבי על זה רגע, תעבירי בראשך את אותם הזמנים שבהם את עושה משהו שלהגדרתך עונה על המילה  ריגוש, בזמנים הללו את מצליחה להתנתק מהכול ופשוט להיות בעיצומה של חוויה. התחושה הזו כל כך יקרה לנו מכיון שאנו מתהלכים רוב היום במחשבות טורדניות על כל מה שהיה ויהיה. לדעתי הצורך בריגוש מלמד על כך שאיננו יודעים לחוות את החיים כפי שהם וליהנות בפשטות ממה שהם מציעים לנו- אנו לא נשים לב אפילו לפרח החדש שצמח בגינה, לשמש המלטפת, לשן החדשה שצמחה לתינוק של השכנה ולמגע המים על הגוף בעת הרחצה. אנו עושים אינסוף פעולות יומיומיות שבהתבוננות של רגע יכולות להקנות לנו תחושה נעימה של חוויה והתחדשות, אבל אנו איננו פנויים להתבונן. אנו מדי מוטרדים במחשבות שרצות במוחנו ללא סוף, ולכן אנו צריכים  לשבור שגרה, לעשות משהו חריף שיטלטל אותנו רגע מהשבי הזה של השגרה ויעזור לנו לחוות חוויה עכשווית במלא העצמה. מבינה?? לכן התיקון לדרך חיים הזו הוא על ידי למידה של הנאה מההווה, על ידי שנרגיל את עצמינו לחוש, להריח לטעום ולחוות חזק יותר כל פעולה, שגרתית כלל שתהיה. בהסתכלות כזו אין הבדל בין נסיעה לטיול ובין נסיעה לעבודה, הכל עניין של איך אנו מסתכלים על הדברים, אנו צריכים ללמוד להסתכל על ההווה כמלא בחוויות וריגושים, וממילא נגלה שאכן זה כך. כיוון נוסף לצורך בריגוש זוהי הרגשת חיסרון פנימית שמנסה למלא את עצמה בדרך קלה וזמינה- פעמים רבות קורה שאיננו מוציאים את כוחותינו מן הכוח אל הפועל, כל כך הרבה יכולות אצורות בתוכנו ואנו מפחדים, חוששים, מתעצלים לממשם. ההרגשה הזו של חוסר המימוש מביאה לתחושת חיסרון, הנפש שלנו דורשת להתמלא ומשאינה מקבלת את מילואה בדרך של עשייה, התחושה הזו מחפשת דרכים זמינות כבילויים על מנת למלא את חסרונה, אבל מילוי בדרך של ריגוש וחוויה אינו מחזיק לאורך זמן, הוא מממלא בעת הריגוש אבל לאחריו לעתים נחוש ריקים יותר אפילו מאשר קודם החוויה, כל זאת כי זה מילוי חיצוני. לכן, צורך בריגוש יכול ללמד גם על תחושת חיסרון פנימי שדורשת הוצאה מן הכוח אל הפועל של יכולות וכישורים, והתיקון לכך הוא על ידי מחשבה איך אני מוציאה את כוחות לפועל, הצבת יעדים ומימושם. שני הכיוונים הללו של למידה להתחבר לחוויה שבהווה ולהתמלא בעשייה פנימית אמתית יכולים לתת מענה אמתי לצורך שלך. מענה זה יחזיק בעז"ה לאורך זמן וייתן לך ריגוש הכי עמוק ואמתי שיש. הרבה הצלחה יקירתי! מאמינה בך. צופיה tsofia641 gmail.com
שאלה: חברה קרובה: לכבוד הרב. החברה הטובה והקרובה שלי נפטר בן דוד שלה מצד אבא לפני חודשיים הייתי לצידה והיה טוב לה היא תמיד מספרת לי את האמת ומה שהיא מרגישה וגם אני,בתקופה הזו עברה גם הרבה לא רק מוות בן דוד שלה, לפני שבוע בן דוד שלה מצד אמא התחתן ומשבוע החתונה היא השתנתה איתי כמעט לא מדברת איתי רק שואלת אותי על עצמי ולהפך. שאלתי אותה מדוע את השתנית איתי, ענתה אני השתניתי בכללי ואני עכשיו רק זורמת עם החיים מה שבא ברוך הבא ולא רוצה לזרום איתך,ואני לא יודעת למה זה קרה אין טעם לחיים אין לי ערך לכלום ואפילו לא לעצמי רק מעבירה את זמן ומאחלת שכבר ילה שיסתיימו החיים לא אכפת לי כלום החיים הם סתם אפילו החשוב כבר רגיל בחיים שלי והכל לא בשליטתי,ואני לא יכולה בלעדיה וקשה לי המון ואמרתי לה היא אמרה לי אני עכשיו לא יכולה להיות כמו קודם כי לא יודעת מה אני רוצה, השאלה שלי מה דעתכם?והאם זה זמני ומה אני יוכלה לעשות?!!
תשובה: ב"ה, את צריכה ליצור לעצמך חיים עצמאיים, לא תלותיים באחרים גם לא בחברה הטובה ביותר, אשמח לעזור בפלפון 052-7710491 דני ארגמן
שאלה: מרק נמס בשבת: האם מותר להכין מרק נמס בשבת?
תשובה: בחוברת כשרות של העדה החרדית בעמוד 50 כתוב על אבקת מרק: "מכילים גם רכיבים שאינם מבושלים, ומשום כך אסור להשתמש בהם בשבת, בחמים שהיד סולדת בהם". אולם יתכן שאבקת המרק שאתה שואל עליה אינה בהכשר העדה החרדית. ובמידה וכך הדבר יש לשאול את אותו ההכשר כיצד ניתן להשתמש באבקה בשבת.
שאלה: עשה לך רב ומסורת אבות: הרב. רציתי לשאול בעניין "עשה לך רב" מה המשמעות של אמירה זו? האם זה אומר ללכת אחרי הרב שאני "בוחר" כפוסק שלי באש ובמים וכל אמירה הלכתית שלו אני חייב לבצע גם אם אני חושב שההלכה אומרת אחרת? האם יש חשיבות לפי האמרה "עשה לך רב" לעמדה ההלכתית שלי? ובעניין אחר. אם אבי נוהג כמנהג אבותיו ומתפלל בבית כנסת תימני שם אני פחות מתחבר לתפילה ומכוון, ומתחבר יותר לתפילה האשכנזית בטח שבערב שבת. האם יש עם זה בעיה הלכתית של שבירת מסורת אבות? אני גם לא מקפיד לברך בתימנית כשאני עולה לתורה ובכלל רואה בעניין קצת בעייתי שלכל אחד בארץ יש מנהג משלו ולא משהו אחיד לכולם בא י. מראש! בועז
תשובה: עשה לך רב הוא הדרכה מופלאה של ח, המציבים בפני האדם את הדרך הנכונה לצמוח בה. הרב הוא המושך אותך כלפי מעלה, פורש בפניך אופקים שלא היית מסוגל להגיע אליהם לבד, מהווה לגביך כתובת להתייעצות, להעצמה ולצמיחה. אין להדרכה זו כל קשר לקביעה כי על האדם לאמץ פוסק אחד בלבד (יש הדרכה בח שלא ללקט דווקא את החומרות של כולם או את הקולות של כולם, אולם זה לא בשל "עשה לך רב"), וגם בעולם ההלכה אנו מכירים כי הפסיקה נעשית לא רק לפי רב אחד אלא, לדוגמה, לפי המומחיות ("הלכתא כרב באיסורי וכשמואל בדייני"). אין בהדרכה של "עשה לך רב" חובת שעבוד לאדם אחד, ולהפך   אנו מוצאים בח לא אחת סימנים רבים שאין זה טוב לעשות כך, וכל הלומד מרב אחד   מיטפש. בהחלט יש עניין בהלכה להמשיך מסורת אבות, ופוסקים רבים כתבו על "שמע בני מוסר אביך ואל תטוש תורת אמך". רק במצבים בהם מדובר בכך שהשמירה על מסורת אבות מרחיקה אותך מהתפילה ומהיכולת להתפלל - נכון יהיה לעשות משהו אחר.
שאלה: שתיית כדור לפני בקידוש: אני שותה כדורים שגורמים לתחושת שובע, שמם "קונג אק", זה כדור טבעי המוגדר כתוסף מזון. את הכדור צריך לשתות כחצי שעה לפני האוכל. רציתי לדעת האם יהיה מותר לי בשבת לשתות כדור עם כוס מים לפני הקידוש?
תשובה: א. לכתחילה עדיף לקחת עם מים, לפני תפילת שחרית. ב. אם זה מרחק זמן גדול מידי, מותר לקחת את הכדורים עם מעט מים, כמה שנצרך לצורך בליעתו. רפואה וברכה! הרב אליקים לבנון www.yelm.co.il
שאלה: ביאליק ומעבר: למי שמכיר יש את השיר "נדנדה" של ביאליק. כל מי ששאלתי חושב שזה סתם שיר ילדים. אבל שמעתי פרשנות שאומר שהאמירה בשיר "מה למעלה מה למטה- רק אני, אני ואתה" מתקשרת למשנה במסכת חגיגה, שם כתוב שמי ששואל "מה למעלה מה למטה מה קדימה מה אחורה" ראוי כאילו לא היה נולד, ולכן קיים איסור לשאול שאלות כאלו. אבל ביאליק מעז לשאול את השאלה ואף לענות עליה. "מה למעלה מה למטה" הכוונה לקשר הקדוש בין האדם לאלוהים, אבל הוא עונה ואומר שמה שקדוש זה לא הקשר הנ"ל, אלא הקשר בין אדם לאדם הוא הקדוש. התנ"ך והמשנה וכל האחרים אכן אומרים שיש על אדם לכבד את זולתו, אבל הרבה פעמים היא עושה ההפך. כמו למשל שהרבה אנשים יהודים חושבים שדרך החיים שלהם עם ההלכה היהודית יותר טוב מזה של המוסלמים או הנוצרים בגלל שאנחנו העם הנבחר והם לא, למרות שנאמר גם על ידי התנ"ך וספרי הלכה אחרים שיש לכבד את הקשר בין אדם לחברו. או נגיד שיש את הסיפור של אברהם שניפץ את הפסלים של עובדי האלילים. קודם כל, עובדי אלילים זה כינוי גנאי לדתות שבוחרות לחיות בדרך שלהן, ושאנחנו אומרים שכשאברהם ניפץ את פסלי האלילים אז זה מעיד שיש אלוהים אחד ולא את שלהם, זה מראה המון על זה שאנחנו לא מוכנים לקבל אותם איך שהם וחושבים שאנחנו יותר טובים מהם. וזה שאנחנו אומרים שעובדי אלילים זה רעיון פרימיטיבי וחושבים שאנחנו הנחלנו את הדרך הנכונה? מי יודע? אולי דרך עובדי האלילים היא הצודקת?
תשובה: אתה מתבלבל לאחר שאתה קורא חומרים של אנשים חילוניים. מתוך הבלבול אתה מבקש מאתנו להשיב לתיאוריות החילוניות שבלבלו אותך. אם אין לך כלים להתמודד עם חומרים כאלה אז תעזוב אותם בשלב זה ואל תתעסק אתם. אחרי שתגדל ותחכים באמונתך תפנה לעיין בדברי הכפירה הללו - כאשר יהיה לך החוסן והיכולת להתמודד אתם. ארי אלון מפתח תאוריות שבאות להסביר ולהצדיק את השקפתו החילונית. גם ביאליק שעליו מסתמך ארי אלון, לא היה גדול המאמינים ולא קיים מצוות. מכאן נעבור לגופם של דברים: האמונה שאנחנו  עם נבחר  היא יסוד בהשקפה היהודית ומתבטאת אפילו בתפילות: "אתה בחרתנו." זו לא עמדה מתנשאת על אחרים אלא עמדה שמחייבת אותנו כלפי ד  יותר מכל עם אחר. ההבדל בין אברהם ועובדי האלילים איננו פילוסופי. אמונה בא-ל אחד זו דרישה לצדק ואמת בעולם. אמונת אלילים זו דאגה לאינטרסים שלך. אברהם מחפש את הצדק והאמת בעולם (אברהם מתווכח עם הקב"ה לפני מהפכת סדום  אברהם מכניס ומשרת אורחים זרים בביתו) עובדי אלילים מחפשים רק טובת עצמם. רואים זאת בצורה בולטת במפגשים שהתנ"ך מתאר: עם פרעה, עם אבימלך מלך גרר, עם סדום. הדבר בולט בתאור דרכה של איזבל שהכניסה לישראל את עבודת הבעל. כאשר עבודת אלילים חודרת לעם ישראל חודרת אתה השחיתות החברתית והמוסרית. היחיד שעומד נגד אחאב ואיזבל הוא אליהו שזועק "הרצחת וגם ירשת". בדרך שלנו הלכו גם הנצרות והאסלאם, מליוני גוים השתכנעו שהאמונה בא-ל אחד היא הנכונה - מאמונת האללים של עמי כנען לא נשאר זכר.
שאלה: נישואין - מספר שאלות: הרב 1. ידוע מהתנ"ך שהיו אנשים לוקחים פילגש. רציתי לשאול, בהקשר זה האם זה מותר גם היום? מדוע לא? חרם דרבנו גרשום חל על נישואין בלבד לא? דבר נוסף, האם אי אפשר לומר שאדם שבגד באשתו זה כאילו לקח לעצמו פילגש? האם אותן פילגשים נלקחו על ידי איזשהו קניין כמו כסף שטר ביאה? 2. מדוע שנתנגד לכך שאנשים חילוניים יתחתנו בנישואין אזרחיים? בסופו של דבר זה מרחיק מקרים אפשריים של ממזרות. מה הצדדים הרעים? מה הקשר של זוג חילוני למושגים כמו - חליצה, גט ברבנות וכדומה. דווקא להפך כיוון שיש סיכויים שאישה נשואה שלא מקבלת גט תחייה אחר כך עם גבר בלי נישואין, ויוולדו ממזרים, אפשר לומר שהיה עדיף שהיא מעולם לא תתחתן כדמו"י ולכן לא יוולדו לעולם ממזרים.
תשובה: לשואל: הדבר בעיקרי שצריך להדריך אותנו הוא שיש לתת עדיפות ראשונה הוא בשמירת הבית היהודי שהתנהל על יסוד של קדושה ואת זה אי אפשר לקיים אלא ע"י קידושין כדת מושה וישראל ואין לשנות את העיקרון הזה בגלל כמה פורצי גדר. הרב אריה שטרן ראש מכון הלכה ברורה
שאלה: כרטיס תורם- אד  י או בלבבי?: אני בת 18 ומעוניינת לחתום על כרטיס לתרומת אברים. ערכתי מחקר קצר באתרי אד"י ו בלבבי ואני קצת מבולבלת. הבנתי שנקודת המחלוקת היא קביעת זמן המוות (ובהתאם לכך- האפשרות להוציא מגופו אברים הראויים להשתלה ולהצלת חייו של אדם אחר), אך לא הצלחתי להבין את ההתחייבות של שניהם, ואת ההבדל בניהם. כמו כן, עיינתי ברשימת הרבנים שהעניקו את הסכמתם לכרטיס בלבבי והופתעתי לגלות שקיימת כפילות (רבנים החתומים על הסכם בלבבי המצויינים גם כמחזיקי כרטיס אד"י, כמו שצויין באתר). אשמח אם תסבירו לי את מהות הסוגיה, ואת דעתכם בנושא. רות
תשובה: להבנתי, אין מחלוקת בין "אדי" ובין "בלבבי" על נושא קביעת רגע המוות אלא רק מי יכול להחליט "בלבבי" מנסים לקדם שיתוף רבנים בהחלטה על קביעת מוות, בין השאר מתוך תחושה שהציבור אינו סומך על הרופאים בנושא. נכון לעכשיו כרטיס "בלבבי" אינו מוכר על ידי משרד הבריאות וגם לא על ידי בתי החולים, אם כי כהצהרת אדם על נכונותו לתרום איברים הוא מועיל, כמובן. כדאי מאד לחתום לפחות על כרטיס אחד משניהם, ואני אישית איני מוצא בעיה הלכתית בחתימה על כרטיס "אדי" - אני מחזיק בשניהם. ובריאות שלמה הרב שלמה הכט (התשובה התקבלה מהרב שלמה הכט) רבני ורבניות בית הלל עונים לשו"ת גם בפייסבוק -
שאלה: גוש קטיף: מה הם 4 החברות של גוש קטיף שאפשר לקנות
תשובה: מצ"ב קישור
שאלה: כיריים טרפות: בדירה שקניתי מאנשים שאינם שומרי כשרות ישנן כיריים בנויות. הכשרנו את המבערים כפי שהודרכנו ע"י נציג מחבד אך עם הכשרת החצובות הסתבכנו. פניתי שוב לנציג והוא אמר שינסה לשלוח מישהו שיכשיר, אך בינתיים לא הצליח לעזור לי בכך. אינני משתמשת בגז כבר שלושה שבועות ושאלתי היא, האם אוכל לבשל לשבת הקרובה אם אעטוף את החצובות בנייר כסף עבה, בתקווה שישלח אלי מישהו בקרוב ע"מ להכשיר.
תשובה: אפשר
שאלה: סמארטפונים: האם זה נכון שגדולי הדור פסקו שמכשירי הסמארטפון הם בגדר "ייהרג ואל יעבור" שאסור להשתמש בהם?
תשובה: לא מוכר שיש מגדולי הדור שפסקו כך. בכל אופן, גדולי הדור לא יכולים להגדיר עבירות שהן בגדר ייהרג ואל יעבור, מעבר לשלוש מצוות שקבעו ח, או על כל המצוות כאשר מדובר בשעת השמד. בשימוש בסמארטפון אין משום שלושת המצוות הללו, ואין זו שעת השמד. לעיתים משתמשמים בטרמינולוגיה חריפה כשרוצים להיאבק בתופעה שרווחת בציבור. ככל הנראה זה המקרה עם ה פסיקות  שראית. כך או כך כדאי לבדוק מי עומד מאחורי פרסומים. אריאל (המשיב אינו רב)
שאלה: כשרות: אני בצוות המורים בממד בירושלים, אנו הולכים לטייל בא.נ.א. עכו. שאלתי אותם איזה עוף יש להם, והם אמרו שהם הולכים לפי כשרות הרבנות. ואם רוצים הזמנה של כשרות מיוחדת, צריכים להוסיף כסף. האם נראה לכם שזה מספיק, או להזמיןי כשרות מיוחדת? אגב, שאלתי את המשגיח שם, הוא אומר שעכשיו יש הרבה מילוי עוף, ויש לפעמים גם הרב צפניה דרורי, אבל יש גם אויירבך. ולא נוכל לדעת עד שניהיה שם. אלא אם כן-נוסיף כסף. זה ר או לא? כדאי להוסיף כסף? מוטי. 0522847232
תשובה: אני מצרף לך רשימת המומלצים שלנו, מומלץ לשוחח עם המשגיח מה הכשרות ביום שאתם מגיעים, ולשוחח בשאלות נוספות. מצ"ב דף שאלות.